Punaisen Ristin vapaaehtoiset antavat henkistä tukea Utsjoella 5.–6.3.
Punaisen Ristin henkisen tuen vapaaehtoiset antavat kriisiapua Utsjoella 5.–6.3. Punainen Risti ja Utsjoen seurakunta perustavat kriisikeskuksen Utsjoen koulupuukotusta koskevan oikeudenkäynnin ajaksi.
Kriisikeskus on avoinna klo 9–18 Utsjoen seurakuntatalolla. Lisäksi Punaisen Ristin henkisen tuen vapaaehtoiset kiertävät Utsjoen kirkonkylällä ja tarjoavat keskusteluapua. Perjantaina ja lauantaina vapaaehtoiset ovat mukana nuorille järjestettävissä nuorten illoissa Nuorgamin rukoushuoneella ja Utsjoen seurakuntatalolla.
Yksi henkilö sai surmansa saamelaislukiossa tapahtuneessa puukotuksessa lokakuussa 2014. Punainen Risti oli mukana antamassa kriisiapua tapahtuneen jälkeen.
Kaikki Punaisen Ristin vapaaehtoiset ovat täysi-ikäisiä ja tehtäväänsä koulutettuja.
Lisätietoa:
Punaisen Ristin Lapin piirin järjestökoordinaattori Veli-Matti Ahtiainen p. 0400 398 217